กิมเอ็ง แซ่เตีย

กิมเอ็ง แซ่เตีย เป็นอาชญากรและผู้ต้องหาสามคดี คือ คดีแก๊งตุ๋นเครื่องราชอิสริยาภรณ์ (พ.ศ. 2529-พ.ศ. 2530) คดีฉ้อโกง ความผิดฐานใช้เอกสารราชการปลอมอีกและความผิดมาตรา 112(ประมาณ พ.ศ. 2553-พ.ศ. 2559)ข่าว น.1-แอบอ้างเบื้องสูง-ฉ้อโกง2.9ล้าน จับ’กิมเอ็ง’พี่เจ๊ไก่ ปัจจุบันต้องโทษ 50 ปี(จากเดิม 150 ปี)

ประวัติ
กิมเอ็ง แซ่เตีย เป็นบุตรสาวของนายเชียง แซ่เตียกับนางฉลวย แซ่เตีย เกิดเมื่อวันที่ 22 มีนาคม พ.ศ. 2497 ในย่าน บางกอกใหญ่ ซึ่งต่อมาได้หย่าร้างกันโดยกิมเอ็งมีอาเป็นผู้นำไปอุปการะ ด้วยความยากจนในวัยเด็กเธอจึงไม่ได้เข้าเรียนหนังสือ พอเข้าสู่วัยสาวจึงทำตัวเข้าหาสนิทสนมกับนายตำรวจระดับสูงหลายคนและปะปนในสังคมคุณหญิงคุณนายชั้นผู้ใหญ่ ซึ่งนำไปถึงการแสดงตัวเป็นคุณหญิงดวงฤทัย จารุจินดาและพัวพันกับคดีต้มตุ๋นเครื่องราชอิสริยาภรณ์อันโด่งดัง โดยมีนางมณตา(ขณะนั้นชื่อนางวันทนีย์)เป็นหนึ่งในผู้แจ้งความดำเนินคดี(ต่อมาได้มีการพิสูจน์ว่านางมณตาเป็นพยานเท็จและได้มีการยอมความกัน) อย่างไรก็ตามนางดวงฤทัยถูกพิพากษาและคุมขังนานหกปีก่อนพ้นมลทินและหายหน้าไปปิดตำนาน 2 พี่น้อง "กิมเอ็ง-หญิงไก่" แล้วได้เปลี่ยนชื่อนามสกุลอีกหลายครั้งจนในที่สุดเปลี่ยนชื่อเป็นดร.กมนทรรศน์ ธนธรณโฆษิตจิร ในปี พ.ศ. 2547พลิกแฟ้มคดี 'กิมเอ็ง' เจอคุกเพราะน้องไก่อีกแล้ว?

 เส้นทางอาชญากร 

หลังจากปีพ.ศ. 2547 นางกมนทรรศน์ได้เริ่มกลับเข้าสู่เส้นทางเดิมโดยปรากฏตัวตามงานสังคมชั้นสูง งานเลี้ยง และงานทำบุญต่างๆโดยมีพฤติกรรมแสดงตัวเป็นคุณหญิงและอ้างว่าจบด็อกเตอร์จากมหาวิทยาลัยเชอร์วูดประเทศสหรัฐอเมริกาโดยมีการจัดงานเลี้ยงฉลองรับปริญญาดุษฎีบัณฑิตกิตติมศักดิ์เพื่อให้มีความน่าเชื่อถือ มีการรับรางวัลทั้งจากทางสังคมและภาครัฐ เช่น รางวัลกินรี นอกจากนี้นางกมนทรรศน์มักจะแอบอ้างว่าเป็นบุคคลใกล้ชิดกับบุคคลชั้นสูงและเป็นผู้ปรุงอาหารถวายสำนักพระราชวังเพื่อหลอกลวงผู้คนให้ทำบุญมอบเงินให้กับเธอเพื่อไปถวาย ก่อนจะมาถูกจับหลังจากออกรายการ "ร้อยความดีที่ไม่มีใครรู้" ซึ่งผู้ผลิตรายการนางรัศมีจันทร์ ภักดีชนกกับสามีก็ได้แจ้งความดำเนินคดีนางกมนทรรศน์ พร้อมพวกคือ พ.ต.ท.เอกศิษฐ์ ธนธรณ์โฆษิตจิร ซึ่งเป็นสามีนางกมนทรรศน์ นายถาวร พวงประทุม และนายศักดิ์ สิริยาคมซึ่งทั้งคู่เป็นอดีตพนักงานสำนักพระราชวังพิเศษที่นำแจกันดอกไม้ที่อ้างว่าได้รับพระราชทานมาให้นางกมนทรรศน์เนื่องในงานวันเกิดคุก 150 ปี กิมเอ็ง พี่หญิงไก่! ฉ้อโกง-หมิ่นเบื้องสูง แต่ติดจริง 50ปี โดยนางกมนทรรศน์ได้สารภาพทุกข้อกล่าวหา จึงต้องโทษจำคุก 150 ปี  แต่เนื่องจากตามกฎหมายบัญญัติไว้ให้จำคุกได้ไม่เกิน 50 ปี จึงเหลือ 50 ปี และต้องชดใช้เงินแก่ผู้เสียหาย

วันที่ 11 กุมภาพันธ์ พ.ศ. 2556 ศาลมีคำสั่งให้พิทักษ์ทรัพย์ พ.ต.ท.เอกศิษฐ์ ธนธรณ์โฆษิตจิรศาลมีคำสั่งให้พิทักษ์ทรัพย์ พ.ต.ท.เอกศิษฐ์ ธนธรณ์โฆษิตจิร

วันที่ 19 พฤษภาคม พ.ศ. 2558 ศาลล้มละลายกลาง มีคำพิพากษาให้ พ.ต.ท.เอกศิษฐ์ ธนธรณ์โฆษิตจิร ล้มละลายศาลล้มละลายกลาง มีคำพิพากษาให้ พ.ต.ท.เอกศิษฐ์ ธนธรณ์โฆษิตจิร ล้มละลาย

 อ้างอิง 

หมวดหมู่:บุคคลที่ยังมีชีวิตอยู่
หมวดหมู่:บุคคลจากจังหวัดพระนคร
หมวดหมู่:อาชญากรชาวไทย
หมวดหมู่:นักโทษของประเทศไทย
หมวดหมู่:นักโทษในคดีความผิดต่อองค์พระมหากษัตริย์ไทย